

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 27.08.2025. |  | Nr. AMD-25-480-rs |

|  |
| --- |
| Par satiksmi Dārzaugļu ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un sabiedrības ar ierobežotu atbildību “ELSANA” 21.08.2025. iesniegumu par satiksmes kustības ierobežošanu Dārzaugļu ielā, Rīgā:

1. Noteikt, ka no 01.09.2025. līdz 30.09.2025. tiks slēgta transportlīdzekļu satiksme un ierobežota gājēju kustība Dārzaugļu ielā pie ēkas Dārzaugļu ielā 1 saskaņā ar satiksmes organizācijas shēmu (pielikumā).

2. Atbildīgais par darbu veikšanu – sabiedrības ar ierobežotu atbildību “ELSANA” atbildīgais būvdarbu vadītājs Dmitrijs Varfolomejevs (tālrunis 29198160; e-pasts: elsana@elsana.lv).

3. Sabiedrībai ar ierobežotu atbildību “ELSANA” no 01.09.2025. līdz 30.09.2025. Dārzaugļu ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikumā);

3.2. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. darbu izpildi objektā “Siltumtīklu pārbūve no kameras K-11-18 līdz ēkām A.Čaka ielā 143, 145, 147B, 151, Dārzaugļu ielā 6, Rīgā”.

4. Transportlīdzekļu satiksmi un gājēju kustību Dārzaugļu ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Dārzaugļu ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | I.Urtāne |

|  |
| --- |
| Stoķis 67012708 |